ডিব্ৰুগড়ঃ একাংশ লোক সভাই সমিতিয়ে সমাজ সংস্কাৰৰ কথা কৈ ভাষণ প্ৰদান কৰে৷ সমাজৰ কোনো পৰিয়ালৰ সন্তান যাতে শিক্ষাৰ পৰা বাদ নপৰা সেই কথা প্ৰায়ে শিক্ষাৰ সৈতে জৰিত লোকে প্ৰায়েই প্ৰকাশ কৰি আহিছে৷ কিন্তু সৰিয়হৰ ডুলিতে ভূত থাকে বুলি কোৱা কথাষাৰক সঁচা প্ৰতিপন্ন কৰি এগৰাকী বিশ্ববিদ্যালয়ৰ উচ্চ আসনত থকা লোকৰ ঘৰত উদ্ধাৰ হৈছে দৰিদ্ৰ পৰিয়ালৰ এগৰাকী কিশোৰী৷ ডিব্ৰুগড় বিশ্ববিদ্যালয়ৰ উপ-পঞ্জীয়ক পৰমানন্দ সোণোৱালৰ গৃহতেই বন কৰা কিশোৰী উদ্ধাৰ হোৱাৰ ঘটনাই তীব্ৰ চাঞ্চল্যৰ সৃষ্টি কৰিছে৷ উচ্চ শিক্ষাৰ গুৰুত্বপূৰ্ণ পদবীত থকা বিষয়া পৰমানন্দ সোণোৱালে বিশ্ববিদ্যালয়ৰ চৌহদৰ চৰকাৰী আবাসত ৰাখি বন কৰা ছোৱালী হিচাপে নিয়োগ কৰিছিল এটি শিশু শ্ৰমিক।
ডিব্ৰুগড় বিশ্ববিদ্যালয়ত বন কৰা কিশোৰী, উপ-পঞ্জীয়ক পৰমানন্দ সোণোৱালৰ গৃহৰ পৰা উদ্ধাৰ